
[bookmark: to_paragraph_id11461475]ЧАСТ ПЪРВА
ОБЩИ РАЗПОРЕДБИ
 
 
 
 
[bookmark: to_paragraph_id11461476]Чл. 1. С този правилник се определят:
1. функциите на администрацията във Върховния административен съд (ВАС), неговата структура и организация;
2. длъжностното разписание и типовите длъжностни характеристики на съдебните служители, условията и редът за присъждане на рангове и за повишаване в ранг, както и редът за провеждане на конкурс за съдебни служители.
 
 
 
 
[bookmark: to_paragraph_id11461477]Чл. 2. Администрацията на ВАС се състои от главен секретар, кабинет на председателя, съдебни помощници и съдебни служители от отдел "Сигурност", дирекция "Специализирана администрация" и дирекция "Финансово и административно обслужване", организирани в отдели, служби и сектори.
 
 
 
 
[bookmark: to_paragraph_id11461478]Чл. 3. (1) Председателят назначава и освобождава съдебните служители в администрацията на ВАС.
(2) Председателят на ВАС определя, изменя и допълва структурата, вида, наименованието на съответните звена, числеността и длъжностите в тях.
 
 
 
 
[bookmark: to_paragraph_id11461479]Чл. 4. При осъществяването на своята дейност администрацията на ВАС се ръководи от принципите на законност, бързина, ефективност, прозрачност, публичност и предвидимост съобразно изискванията за качествено обслужване на физическите и юридическите лица при спазване на професионалната етика на съдебните служители.
[bookmark: to_paragraph_id11461502]ЧАСТ ТРЕТА
ОРГАНИЗАЦИОННА СТРУКТУРА
 
 
 
 
[bookmark: to_paragraph_id11461503]Чл. 22. (1) Администрацията на ВАС е организирана в следните административни звена:
1. дирекция "Финансово и административно обслужване";
2. дирекция "Специализирана администрация";
3. отдел "Сигурност";
4. отдел "Съдебни помощници".
(2) В дирекциите могат да се създават отдели и служби.
(3) В отделите могат да се създават сектори.
 
 
 
 
[bookmark: to_paragraph_id11461504]Чл. 23. (1) Дирекция "Финансово и административно обслужване" подпомага председателя на съда и неговите заместници, главния секретар и дирекция "Специализирана администрация".
(2) Дирекция "Финансово и административно обслужване" е организирана в следните отдели:
1. отдел "Счетоводство и финансова дейност";
2. отдел "Човешки ресурси";
3. отдел "Информационни системи, комуникации и съдебна статистика";
4. отдел "Управление и стопанисване на съдебното имущество".
 
 
 
 
[bookmark: to_paragraph_id11461505]Чл. 24. (1) Дирекция "Специализирана администрация" подпомага и осигурява правораздавателната дейност на съда.
(2) Дирекция "Специализирана администрация" е организирана в следните административни звена:
1. служба "Регистратура";
2. служба "Съдебни секретари";
3. служба "Съдебно деловодство";
4. служба "Съдебно деловодство - петчленен състав";
5. служба "Съдебна информация";
6. служба "Призовки и съдебни книжа";
7. служба "Съдебни куриери";
8. служба "Архив".
 
 
 
 
[bookmark: to_paragraph_id11461506]Чл. 25. (1) Административните звена на администрацията са дирекции, отдели, сектори и служби.
(2) Видът на административните звена се определя от председателя съобразно непосредствените нужди и специфичните функции в структурата на съдебната администрация.
 
 
 
 
[bookmark: to_paragraph_id11461507]Чл. 26. Длъжностите в администрацията на ВАС се определят съгласно длъжностно разписание.
 
 
 
 
[bookmark: to_paragraph_id11461508]Чл. 27. (1) Дирекциите и отделите в администрацията на ВАС осъществяват своите функции в съответствие с определените в правилника функционални характеристики. Дирекциите се управляват от директор.
(2) За директор на дирекция се назначава лице, което е български гражданин, има завършено висше образование с не по-малко от 8 години трудов стаж, което да не е осъждано на лишаване от свобода за умишлено престъпление от общ характер, независимо дали е реабилитирано, и притежава необходимите професионални и нравствени качества.
(3) Директорът на дирекция организира и контролира изпълнението на възложените функции и своевременно докладва за резултатите от тяхното осъществяване.
(4) Директорът на дирекция своевременно информира главния секретар за възникнали проблеми при изпълнение на възложените функции.
(5) Директорът на дирекция:
1. създава условия за законосъобразна, бърза и ефективна работа на служителите в дирекцията;
2. разпределя задачите по отдели и сектори по естество и специфика;
3. предлага на главния секретар мерки за подобряване на организацията и качеството на работа на дирекцията;
4. предприема мерки за подобряване на професионалната квалификация на съдебните служители в дирекцията;
5. предлага статистически обосновано създаването или съкращаването на структурни звена, както и разкриването и закриването на щатни бройки в дирекцията;
6. утвърждава и подписва всички документи, изходящи от дирекцията;
7. изготвя необходимите справки за дейността на дирекцията и ги представя на главния секретар;
8. дава мнение по проекти на индивидуални длъжностни характеристики на съдебните служители в дирекцията;
9. предлага за стимулиране или налагане на дисциплинарни наказания на служителите от дирекцията;
10. участва в комисии по назначаване, атестиране, повишаване в ранг и длъжност или налагане на наказание на служителите;
11. изработва, след съгласуване със служителите, график за ползването на отпуските на съдебните служители в дирекцията;
12. извършва и други дейности, възложени от главния секретар.
 
 
 
 
[bookmark: to_paragraph_id11461509]Чл. 28. (1) Отделите в дирекциите, както и самостоятелните отдели се ръководят от началник.
(2) За началник на отдел се назначава лице, което е български гражданин, има завършено висше образование с не по-малко от 8 години общ трудов стаж по специалността, което да не е осъждано на лишаване от свобода за умишлено престъпление от общ характер, независимо дали е реабилитирано, и притежава необходимите професионални и нравствени качества.
(3) Началникът на отдел:
1. организира, координира и контролира работата на служителите в отдела;
2. разяснява и подпомага изпълнението на задачите, възложени на отдела;
3. осигурява връчването срещу подпис на индивидуалните длъжностни характеристики на служителите от отдела;
4. предлага за атестиране, повишаване в ранг, поощрение и налагане на дисциплинарно наказание на служители в отдела;
5. разпределя задачите между служителите в отдела, определя сроковете за тяхното изпълнение и съгласува изготвените проекти на документи и материали;
6. съгласува ползването на отпуските на служителите от отдела;
7. изготвя необходимите справки за дейността на отдела и ги представя на прекия си ръководител;
8. извършва и други дейности, възложени от прекия ръководител.
 
 
 
 
[bookmark: to_paragraph_id11461510]Чл. 29. (1) Секторите в отделите или самостоятелните сектори имат ръководител.
(2) За ръководител на сектор се назначава лице, което е български гражданин, има завършено висше или средно образование с не по-малко от 8 години трудов стаж по специалността, което да не е осъждано на лишаване от свобода за умишлено престъпление от общ характер, независимо дали е реабилитирано, и притежава необходимите професионални и нравствени качества.
(3) Ръководителят на сектор:
1. подпомага началника на отдела в изпълнението на задачите в съответната област;
2. организира и отговаря за качеството на работа на служителите от сектора;
3. разпределя задачите между служителите от сектора и контролира тяхното изпълнение;
4. изготвя необходимите справки за дейността на сектора и ги представя на прекия си ръководител;
5. извършва и други дейности, възложени от прекия ръководител.
 
 
 
 
[bookmark: to_paragraph_id11461511]Чл. 30. (1) Службите се ръководят от ръководител.
(2) За ръководител на служба се назначава лице, което е български гражданин, има завършено висше или средно образование, с не по-малко от 8 години трудов стаж в съдебната система, което да не е осъждано на лишаване от свобода за умишлено престъпление от общ характер, независимо дали е реабилитирано, и притежава необходимите професионални и нравствени качества.
(3) Ръководителят на служба:
1. организира работата в службата, следи за отчетността и отговаря за изпълнението на задачите, възложени от административното ръководство на ВАС;
2. координира връзките на службата с другите служби в администрацията и с външни институции;
3. подпомага служителите при изпълнение на задълженията им;
4. дава становище за оценка при атестирането на съдебните служители;
5. съдейства за повишаване на квалификацията, въвежда в работата и обучава съдебните служители.

